text: Nu skal det være slut med aaalt for sløvt internet
  23 november 2015 kl. 12.03
  Regeringen afsætter millionbeløb til bedre internet
  
  Det skal være slut med langsomt internet bare fordi man ikke lige bor i en af de store byer. Regeringen afsætter i de kommende to år to gange 75 millioner kroner til at forbedre  den dårlige bredbåndsdækning på landet.
  Det fremgår af regeringens Vækst og Udviklingsplan for hele Danmark, som Erhvervs- og Vækstminister Troels Lund Poulsen og Miljø- og Fødevareminister Eva Kjer Hansen i dag fremlagde på et pressemøde i Nr. Snede. Indsatsen for de bedre internetforbindelser vil koncentrere sig om sammenhængende områder af boliger, virksomheder og sommerhuse i områder, som i dag har en dårlig dækning.
  Der er reserveret yderlige to gange 75 millioner kroner til en eventuel senere udrulning af bredbånd.
  I dag har 83 procent  af alle boliger og virksomheder adgang til 100 Mbit/s download og 64 procent til mindst 30 Mbit/s upload.
  